CELEX: 52005PC0209
Language: mt
Date: 2005-05-30
Title: Proposal for a Decision of the European Parliament and of the Council establishing a community action for the European Capital of Culture event for the years 2007 to 2019

Avviż Legali Importanti

|

52005PC0209

	[pic] | KUMMISSJONI TAL-KOMUNITAJIET EWROPEJ |Brussel 30.5.2005KUMM(2005) 209 finali2005/0102 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli tistabbilixxi azzjoni komunitarja għall-avveniment tal-Kapitali Ewropea tal-Kultura għas-snin 2007 sa 2019(preżentata mill-Kummissjoni)MEMORANDUM TA' SPJEGAZZJONI1. INTRODUZZJONIIl-Belt Ewropea tal-Kultura tnediet mill-Kunsill tal-Ministri fit-13 ta’ Ġunju 1985. Sa l-2004, l-Ibliet Ewropej tal-Kultura ntgħażlu fuq bażi intergovernamentali fejn l-Istati Membri jagħżlu b’mod unanimu bliet li kien ħaqqhom jospitaw l-avveniment.Id-Deċiżjoni 1419/1999/KE[1] adottata fuq il-bażi ta’ l-Artikolu 151 tat-Trattat li jistabbilixxi l-Komunità Ewropea, emendat il-proċedura għall-għażla ta’ l-ibliet mill-2005 ’il quddiem, magħrufa bħala “Il-Kapitali Ewropej tal-Kultura” (KETK – European Capitals of Culture - ECOC). Il-KETK issa tiġi deċiża mill-Kunsill fuq rakkomandazzjoni tal-Kummissjoni, li tqis l-opinjoni ta’ ġurija ta’ seba’ membri indipendenti. L-għażla hija msejjsa fuq kriterji stabbiliti bid-Deċiżjoni ta’ hawn fuq. Din id-Deċiżjoni tinkludi lista ta’ Stati Membri ta’ l-EUR-15 (Anness 1) li tistabbilixxi l-ordni kronoloġika ta’ dritt mill-2005 sa l-2019[2]L-għaxar Stati Membri l-ġodda, li daħlu fl-UE fl-1 ta’ Mejju 2004, ma tniżżlux f’din il-lista. Il-Kummissjoni, għalhekk, bagħtet proposta biex temenda d-Deċiżjoni 1419/1999/KE f’Novembru ta’ l-2003 biex l-Istati Membri l-ġodda jkunu jistgħu jipproponu KETK mill-2009. Din il-proposta ġiet adottata mill-Parlament Ewropew u mill-Kunsill fit-13 ta’ April ta’ l-2005. Bħala riżultat ta' dan, mill-2009 ’il quddiem, se jkun hemm żewġ Kapitali Ewropej tal-Kultura kull sena ( waħda mill-EUR-15, waħda mill-Istati Membri l-ġodda).2. HTIEġA TA’ REVIżJONI TAD-DEċIżJONI KURRENTI2.1. Titjib meħtieġ skond l-esperjenza u l-konsultazzjoni tal-partijiet interessatiIl-Kummissjoni niedet studju[3](minn hawn ’il quddiem: studju KETK) li jikkonferma li l-azzjoni KETK kollox ma’ kollox hija meqjusa b’mod pożittiv ħafna mill-pubbliku b’mod ġenerali. Madankollu, l-implimentazzjoni tal-proċess ta’ ħatra, kif stabbilit fid-Deċiżjoni 1419/1999, kixfet għadd ta’ nuqqasijiet, b’mod partikolari fir-rigward ta’:- il-kompetizzjoni bejn l-ibliet;- ir-rwol tal-bord ta’ għażla- il-kwistjoni tas-sorveljanza- id-dimensjoni Ewropea- il-kwistjoni tal-ħin- il-parteċipazzjoni ta’ pajjiżi terzi.Ir-rapporti ta’ valutazzjoni tal-bordijiet ta’ għażla, il-Kumitat għal kultura, żgħażagħ, edukazzjoni, mezzi tax-xandir u sport tal-Parlament Ewropew fir-rapport tiegħu ta’ l-ewwel qari tad-deċiżjoni modifikata, kif ukoll l-istudju KETK ikkonfermaw dawn in-nuqqasijiet. Għalhekk, il-proposta preżenti, ibbażata fuq diversi kontributi, għandha l-għan li tissostitwixxi d-Deċiżjoni 1419/1999 kif emendata fit-13 ta’ April 2005. Għandha wkoll l-għan li ttejjeb, fost l-oħrajn it-trasparenza tal-proċess ta’ għażla u d-definizzjoni tal-valur miżjud Ewropew.2.2. Il-punti prinċipali tal-PropostaA)It-tisħih ta’ l-element ta’ kompetizzjoniWara konsiderazzjoni bir-reqqa ta’ diversi mudelli ta’ kompetizzjoni, il-Kummissjoni:- warrbet l-idea ta’ kompetizzjoni miftuħa għal kollox, ma’ l-Ewropa kollha, bil-possibbiltà ta’ kwalunkwe belt Ewropea li tista’ tiġi nominata. Sistema bħal din tkun teħtieġ, kull sena, riżorsi konsiderevoli u bla proporzjon fil-Kummissjoni, il-bordijiet ta’ għażla u l-Istati Membri. Barra minn hekk ma tagħtix garanzija ta’ rotazzjoni bejn l-Istati Membri.- qatgħet barra sistema ta’ kompetizzjoni limitata li timponi ta’ l-inqas żewġ proposti għal kull Stat Membru; din is-sistema m’offrit l-ebda garanzija ta’ dimensjoni Ewropea aktar b’saħħitha ta’ l-avvenimenti KETK. Barra minn hekk, l-Istati Membri jistgħu ma jkunux f’pożizzjoni li jippreżentaw minimu ta’ żewġ proposti.Fuq din il-bażi, il-Kummissjoni għażlet sistema li tħeġġeġ lill-Istati Membri jorganizzaw kompetizzjoni fuq livell nazzjonali bejn l-ibliet interessati.B) Ir-rwol tal-bord ta’ għażlaIl-Kummissjoni tipproponi li tistabbilixxi bord “mħallat” ta’ għażla li jikkonsisti f’7 esperti maħtura mill-Istituzzjonijiet Ewropej, fejn wieħed minnhom jieħu l-Presidenza, u 6 esperti maħtura mill-Istat Membru kkonċernat, bi ftehim mal-Kummissjoni. Is-7 esperti għandhom jinħatru wara xulxin għal 3 snin mill-Kunsill, il-Parlament Ewropew, il-Kummissjoni u l-Kumitat tar-Reġjuni skond il-kriterji stabbiliti fl-Artikolu 5(3) ta’ din il-proposta. Il-kompożizzjoni ġenerali tal-bord għandha tiżgura li jkun hemm bilanċ xieraq bejn l-interessi lokali u nazzjonali u tiggarantixxi d-dimensjoni “Ewropea” qabel id-deċiżjoni ta’ għażla nazzjonali.L-Istat Membru kkonċernat għandu jniedi sejħa biex jintbagħtu applikazzjonijiet 6 snin qabel ma jkun se jibda l-avveniment, u jorganizza jum ta’ informazzjoni għall-kandidati potenzjali.Il-bord ta’ għażla għandu jiltaqa’ 5 snin qabel l-avveniment biex jilħaq ftehim dwar lista qasira ta’ kandidati. Għandu jħejji rapport dwar il-programmi tal-kandidati u jagħmel rakkomandazzjonijiet lill-kandidati magħżula fil-lista l-qasira. Ir-rapport għandu jitressaq lill-Istat Membru kkonċernat u lill-Kummissjoni.Il-bord għandu jiltaqa’ 9 xhur wara l-ewwel laqgħa ta’ għażla biex iħejji rapport dwar il-programmi tal-kandidati fil-lista l-qasira, u fuq din il-bażi, jirrakkomanda belt għan-nomina ta’ KETK. Ir-rapport għandu wkoll ikun fih rakkomandazzjonijiet lill-belt magħżula. Għandu jitressaq lill-Istat Membru kkonċernat u lill-Kummissjoni.L-Istat Membru kkonċernat għandu jibgħat avviż b’nomina waħda 4 snin qabel ma jkun se jibda l-avveniment. Il-Parlament Ewropew jista’ jwassal opinjoni lill-Kummissjoni fi żmien ix-xahrejn li jmiss. Fuq din il-bażi, il-Kummissjoni tagħmel Rakkomandazzjoni lill-Kunsill. Il-Kunsill umbagħad jaħtar il-belt.C) Sorveljanza mill-“Bord Ewropew ta’ Sorveljanza”Il-Kummissjoni tipproponi li tistabbilixxi “Bord Ewropew ta’ Sorveljanza” (BES - European Monitoring Panel - EMP) għall-perjodu ta’ wara n-nomina tal-KETK sal-bidu ta’ l-avveniment. Dan jagħti attenzjoni partikolari lid-dimensjoni Ewropea tal-programm u jikkontribwixxi, fejn ikun meħtieġ, biex jiżgura l-valur miżjud Ewropew tal-programm.Dan il-bord Ewropew ta’ sorveljanza se jkun magħmul mis-7 membri biss tal-bord ta’ għażla nnominat, wieħed wara l-ieħor kif spjegat f’ 2.2.B, mill-Istitużżjonijiet Ewropej. Il-BES għandu jipprovdi l-ibliet b’appoġġ u gwida fit-tfassil addizzjonali tal-programm tagħhom:- Sentejn qabel ma jkun wasal biex jibda l-avveniment, il-BES għandu jwettaq sorveljanza ta’ nofs is-sena fuq il-proġett u l-programm taż-żewġt ibliet dwar il-qagħda fit-tħejjija tiegħu kif ukoll id-dimensjoni Ewropea.- Mhux aktar tard minn sitt xhur qabel l-avveniment, il-BES għandhom jerġgħu jiltaqgħu ma’ l-awtoritajiet tal-KETK maħtura biex jaraw u jevalwaw ix-xogħol ta’ tħejjija li jkun sar u l-passi li jkun meħtieġ li jittieħdu. Il-BES għandu mbagħad joħroġ rapport finali ta’ sorveljanza, mhux aktar tard minn xahar wara l-laqgħa finali.Fuq din il-bażi, il-Kummissjoni tista’ tippremja l-ibliet maħtura, sakemm l-awtoritajiet tagħhom issodisfaw l-impenji magħmula matul il-fażi ta’ l-għażla u wieġbu b’mod xieraq għar-rakkomandazzjonijiet maħruġa mill-bordijiet matul il-fażi ta’ għażla u sorveljanza.D) Dimensjoni Ewropea – kriterji ta’ għażlaIl-programm KETK ta’ attivitajiet għandu jinkludi avvenimenti/azzjonijiet li jenfażizzaw id-dimensjoni Ewropea u joffru valur miżjud Ewropew. L-aspetti li ġejjin għandhom jiġu enfażizzati:- dimensjoni Ewropea, li għandha trawwem kooperazzjoni multilaterali bejn l-operaturi kulturali fil-livelli kollha, tenfażizza r-rikkezza tad-diversità kulturali u tagħti prominenza lill-aspetti komuni tal-kulturi Ewropej;- dimensjoni ta’ ċittadinanza, li għandha tgħolli l-interess taċ-ċittadini li jgħixu fil-belt u minn pajjiżi oħra u jkunu parti integrali mill-iżvilupp kulturali tal-belt fuq medda twila ta’ żmien.E) KalendarjuL-esperjenza ta’ l-imgħoddi u l-istudju KETK jikkonfermaw li ż-żmien għall-ippjanar ġenerali jeħtieġ li jitwal. Il-proċess ta’ għażla għandu jibda sitt snin qabel ma jkun wasal biex jibda l-avveniment (l-ewwel għażla / għażla / nomina). Il-Kunsill għandu jkun f’pożizzjoni li jaħtar l-erba’ snin tal-KETK qabel l-avveniment.F) Il-parteċipazzjoni ta’ pajjżi terzi.Fuq il-bażi ta’ l-istudju KETK, il-Kummissjoni tipproponi massimu ta’ żewġ KETK kull sena. Din l-istrateġija hija konformi mad-Deċiżjoni ta' Marzu 2005 li tintegra l-Istati Membri ġodda.Aktar minn żewġ KETKs fis-sena tagħmel ħsara lill-avveniment f’għajn in-nies. Għalhekk, ir-referenza għan-nomina ta’ KETK minn pajjiżi terżi twaqqat. Minflok, is-suċċess ta’ l-inizjattiva “xahar kulturali” li kienet teżisti għall-pajjiżi terzi sa l-2003 jista’ jissokta. Id-diskussjonijiet dwar din il-possibbiltà għandhom iseħħu barra mill-kuntest tal-KETK.G KonklużjoniBħala riżultat, il-Kapitali Ewropej tal-Kultura se jinħatru f’żewġ fażijiet, fuq il-bażi tal-valutazzjoni ta’ bord magħmul minn esperti maħtura mill-Istituzzjonijiet u esperti maħtura mill-Istat Membru kkonċernat. Bord ta’ sorveljanza se jagħti appoġġ lill-ibliet maħtura fil-fażiijiet tagħhom ta’ tħejjija sal-bidu ta’ l-avveniment. Se jkun hemm premju għall-kwalità tal-programm (b'mod partikolari r-rilevanza tad-dimensjoni Ewropea) ġaladarba jkun iffinalizzat.Din l-iskema żżomm bilanċ tajjeb bejn il-prijoritajiet nazzjonali u lokali u l-valur miżjud Ewropew meħtieġ ta’ l-azzjoni.3. MIżURI SEKONDARJIIl-bordijiet ta’ għażla, il-Parlament Ewropew, il-Kumitat tar-Reġjuni u l-istudju tal-KETK jagħmlu sejħa għal bosta miżuri sekondarji biex:- ikun hemm titjib fit-trasparenza tal-proċess ta’ għażla;- jiġu ċċarati l-għanijiet u l-objettivi ta’ l-avveniment KETK;- jiġu ċċarati l-kriterji ta’ għażla;- jiġi ddefinit il-kunċett ta’ dimensjoni Ewropea;- jkun hemm gwida għall-kandidati potenzjali.Fuq din il-bażi, il-Kummissjoni se tiżviluppa dokumentazzjoni rilevanti, inklużi speċifikazzjonijiet biex jintbagħtu nominazzjonijiet u r-rapporti uffiċjali marbuta magħhom. Dan il-materjal se jkun disponibbli elettronikament kemm jista’ jkun malajr mis-sena 2006. Il-Kummissjoni se tippromwovi wkoll informazzjoni u skambju ta’ esperjenza bejn il-KETKs.4. RIżORSI – SKADENZA TAL-VALIDITÀ TAD-DEċIżJONI4. 1. RiżorsiDin il-proposta m’għandiex implikazzjonijiet finanzjarji diretti. L-aspett finanzjarju marbut mal-KETKs huwa ttrattat fil-qafas tal-programmi Kultura 2000 u programmi futuri Kultura 2007. F’dan l-istadju, il-proposta tal-Kummissjoni għall-programm Kultura 2007 tippermetti sa tliet darbiet aktar mill-kontribuzzjoni tal-Komunità lil kull KETK individwali kif imqabbel mal-programm kurrenti.4.2 Data ta’ applikazzjoni (perjodu tranżizzjonali)Din il-proposta preżenti, li tissostitwixxi u tirrevoka id-Deċiżjoni 1419/1999, se tapplika mill-2007. Tinkludi perjodu tranżizzjonali bejn iż-żewġ skemi sabiex ikunu koperti l-ibliet maħtura għall-2011 u 2012.2005/0102 (COD)Proposta għalDEĊIŻJONI TAL-PARLAMENT EWROPEW U TAL-KUNSILLli tistabbilixxi azzjoni komunitarja għall-avveniment tal-Kapitali Ewropea tal-Kultura għas-snin 2007 sa 2019IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 151 [4]tiegħu,Wara li kkunsidra l-proposta mill-Kummissjoni[5],Wara li kkunsidraw l-opinjoni tal-Kumitat tar-Reġjuni[6],Huma u jaġixxu bi qbil mal-proċedura stipulata fl-Artikolu 251 tat-Trattat[7],Billi(1) Id-Deċiżjoni 1419/1999/KE tal-Parlament Ewropew u tal-Kunsill[8] stabbilit azzjoni Komunitarja għall-avveniment tal-Kapitali Ewropea tal-Kultura għas-snin 2005 sa 2019(2) Minn studju li sar tar-riżultati miksuba mill-avveniment tal-Kapitali Ewropea tal-Kultura sa l-2004 jidher li kellu impatt pożittiv f’dak li huwa ħoss min-naħa tal-mexxi tax-xandir, bl-għażla li saret ta’ l-iżvilupp tal-kultura u t-turiżmu u l-għarfien minn nies tal-post ta’ l-importanza tal-belt tagħhom li nħatret. Madankollu din l-azzjoni teħtieġ titjib.(3) Il-partijiet interessati fl-avveniment enfażizzaw il-problemi fil-proċess ta’ għażla stabbilit bid-Deċiżjoni 1419/1999/KE u rrakkmandaw sorveljanza tal-proposti, partikolarment biex itejbu d-dimensjoni Ewropea tagħhom.(4) L-importanza u l-impatt tal-Kapitali Ewropea tal-Kultura titlob għall-ħolqien ta’ proċess ta’ għażla mħallta, li jinvolvi livelli nazzjonali u Ewropej, u l-introduzzjoni ta’ element qawwi ta’ sorveljanza.(5) Il-fażi ta’ tħejjija ta’ l-avveniment hija ta’ importanza kruċjali biex jinkiseb suċċess skond l-għanijiet ta’ l-azzjoni.(6) Fażi ta’ sorveljanza wara l-ħatra tinħtieġ biex tiggarantixxi l-valur miżjud Ewropew ta’ l-azzjoni.(7) Huwa importanti li tkun apprezzata l-kwalità tal-programm f’termini ta’ għanijiet u kriterji ta’ l-azzjoni u b’mod partikolari l-valur miżjud Ewropew billi jingħata premju.(8) Il-proċess ta’ ħatra stabbilit f’din id-Deċiżjoni jeħtieġ perjodu ta’ sitt snin biex jiġi implimentat; dan il-perjodu ma jistax jiġi ggarantit għas-snin 2011 u 2012 peress li din id-Deċiżjoni tidħol fis-seħħ fl-2007. Għal dawn is-snin hemm stipulat proċess ta’ ħatra, kif stabbilit fid-Deċiżjoni 1419/1999/KE kif emendata bid-Deċiżjoni 649/2005/KE.(9) Biex l-affarijiet ikunu aktar ċari, id-Deċiżjoni 1419/1999 għandha tiġi sostitwita b’din id-Deċiżjoni.IDDEĊIDEW KIF ĠEJArtikolu 1Is-suġġettAzzjoni tal-Komunità msejħa “Kapitali Ewropea tal-Kultura” b’dan qed tiġi stabbilita biex tiġi enfażizzata r-rikkezza u d-diversità tal-kulturi Ewropej u l-karatteristiċi komuni tagħhom, kif ukoll biex tippromwovi konoxxenza reċiproka akbar bejn iċ-ċittadini Ewropej.Artikolu 2Aċċess għall-azzjoni1. L-ibliet fl-Istati Membri għandhom ikunu intitolati li jinħatru bħala Kapitali Ewropej tal-Kultura għal sena, skond min imissu, kif stabbilit fil-lista ta’ l-Anness.2. Il-ħatra għandha tapplika għal belt waħda ta’ kull wieħed mill-Istati Membri li jidhru fil-lista msemmija fil-paragrafu 1.L-ordni kronoloġiku stabbilit f’din il-lista jista’ jinbidel bi ftehim komuni bejn l-Istati Membri kkonċernati.Artikolu 3Applikazzjonijiet1. Kull applikazzjoni għandha tinkludi programm kulturali b’dimensjoni Ewropea, imsejjes prinċipalment fuq il-kooperazzjoni kulturali, b’konformità ma’ l-għanijiet u l-azzjoni stipulati bl-Artikolu 151 tat-Trattat.2. Il-programm kulturali ta’ l-avveniment għandu jinħoloq b’mod speċifiku għas-sena tal-Kapitali Ewropea tal-Kultura billi jenfażizza l-valur miżjud Ewropew b’konformità mal-kriterji stabbiliti fil-paragrafu 3.3. Il-programm kulturali għandu jissodisfa dawn il-kriterji, miġbura f’żewġ kategoriji msejħa “Id-Dimensjoni Ewropea” u “Belt u Ċittadini”:Fir-rigward ta’ “Id-Dimensjoni Ewropea”, il-programm għandu:(a) jħeġġeġ il-kooperazzjoni bejn l-operaturi kulturali, artisti u bliet minn Stati Membri oħra f’kull settur kulturali,(b) jenfażizza r-rikkezza tad-diversità kulturali fl-Ewropa,(c) jagħti prominenza lill-aspetti komuni tal-kulturi EwropejFir-rigward ta’ “Belt u ċittadini”, il-programm għandu:(a) ikabbar l-interess taċ-ċittadini li jgħixu fil-belt u fil-viċinanzi tagħha kif ukoll taċ-ċittadini minn barra,(b) jkun sostenibbli u jkun parti integrali ta’ l-iżvilupp kulturali tal-belt fuq medda twila ta’ żmien..4. Il-programm għandu jieħu sena. F’każijiet ġustifikati b’mod xieraq l-ibliet maħtura jistgħu jiddeċiedu li jagħżlu perjodu aqsar.Għandha ssir rabta bejn il-programmi ta’ l-ibliet maħtura ta’ l-istess sena.L-ibliet jistgħu jagħżlu li jinvolvu r-reġjun fil-viċinanzi tagħhom fil-programm.Artikolu 4Jintbagħtu l-applikazzjonijiet1. Sejħa biex jintbagħtu l-applikazzjonijiet se tiġi ppubblikata minn kull wieħed mill-Istati Membri kkonċernati mhux aktar tard minn sitt snin qabel ma jingħata bidu lill-avveniment imsemmi.Dawn is-sejħiet biex jintbagħtu l-applikazzjonijiet, immirati lejn l-ibliet kandidati għat-titlu, għandhom isemmu l-kriterji stabbiliti fl-Artikolu 3 ta’ din id-Deċiżjoni u fil-websajt tal-Kummissjoni.L-iskadenza biex tintbagħat proposta taħt kull waħda minn dawn is-sejħiet biex jintbagħtu l-applikazzjonijiet għandha tkun skedata għal mhux aktar tard mill-għaxar xahar wara li tiġi ppubblikata.Il-proposti li jaslu taħt dawn is-sejħiet għandhom jippreżentaw il-linji ġenerali tal-programmi li l-ibliet kandidati beħsiebhom iwettqu għal dik is-sena partikolari.2. Il-proposti għandhom jiġu nnotifikati lill-Kummissjoni mill-Istat Membru kkonċernat.Artikolu 5Il-Bord ta’ Għażla1. Bord ta’ għażla għandu jiġi stabbilit biex jiġu evalwati l-proposti ta’ l-ibliet kandidati u biex jirrakkmanda l-ħatra ta’ belt mill-Istat Membru kkonċernat.2. Il-bord ta’ għażla għandu jikkonsisti fi 13-il membru. Il-membri jinħatru mill-Parlament Ewropew, il-Kunsill, il-Kummissjoni u l-Kumitat tar-Reġjuni u mill-Istat Membru kkonċernat kull sena. Għandu jagħżel il-President fost il-personalitajiet nominati mill-Parlament Ewropew, il-Kunsill, il-Kummissjoni u l-Kumitat tar-Reġjuni.3. Żewġ membri tal-bord għandhom jinħatru mill-Parlament Ewropew, tnejn mill-Kunsill, tnejn mill-Kummisjoni u wieħed mill-Kumitat tar-Reġjuni.Dawn il-membri tal-bord ta’ l-għażla għandhom ikunu esperti indipendenti mingħajr konflitti ta’ interessi u b’esperjenza sostanzjali u kompetenza fis-settur kulturali, fl-iżvilupp kulturali ta’ l-ibliet jew f’xi organizzazzjoni tal-Kapitali Ewropea tal-Kultura.Għandhom jiġu nnominati għal tliet snin.B’deroga ta’ l-ewwel subparagrafu fl-ewwel sena li fiha din id-Deċiżjoni tkun fis-seħħ, żewġ esperti għandhom jinħatru mill-Kummissjoni għal sena, tnejn mill-Parlament Ewropew għal sentejn, tnejn mill-Kunsill għal tliet snin u wieħed mill-Kumitat tar-Reġjuni għal tliet snin.4. Kull wieħed mill-Istati Membri kkonċernati għandu jinnomina sitt personalitajiet bħala membri bi ftehim mal-Kummissjoni, li għandhom ikunu indipendenti mill-ibliet li applikaw għas-sejħa biex jintbagħtu l-applikazzjonijiet.Dawn il-membri tal-bord ta’ l-għażla għandhom ikunu esperti indipendenti mingħajr konflitti ta’ interess u b’esperjenza sostanzjali u kompetenza fis-settur kulturali jew fl-iżvilupp ta’ l-ibliet.Artikolu 6L-ewwel għażla1. Kull wieħed mill-Istati Membri kkonċernati għandu jlaqqa’ l-bord rilevanti ta’ għażla kif stipulat fl-Artikolu 5 mhux aktar tard minn ħames snin qabel ma jkun wasal biex jibda l-avveniment.2. Kull wieħed mill-bordijiet ta’ għażla għandu jivvaluta l-proposti ta’ l-ibliet li applikaw għal kull sejħa biex jintbagħtu l-applikazzjonijiet filwaqt li jivvaluta l-proposti tagħhom skond il-kriterji stipulati fl-Artikolu 3.Għandu jilħaq ftehim dwar lista qasira ta’ kandidati li għandhom ikomplu jitqiesu u joħroġ rapport dwar il-proposti ta’ l-ibliet kandidati u r-rakkomandazzjonijiet lill-kandidati li jintgħażlu fil-lista l-qasira.Għandu jippreżenta r-rapport tiegħu lill-Istat Membru kompetenti u lill-Kummissjoni.Artikolu 7L-għażla finali1. L-ibliet fil-lista l-qasira għandhom jimlew il-proposta u jibagħtu t-talba mimlija lill-Istati Membri kkonċernati, li mbagħad għandhom jibagħtuha lill-Kummissjoni.2. Kull wieħed mill-Istati Membri kkonċernati għandu jlaqqa’ l-bord rilevanti ta’ għażla, għall-għażla finali, disa’ xhur wara l-ewwel laqgħa ta’ għażla.Għandu jevalwa l-programmi emendati ta’ l-ibliet fil-lista l-qasira skond il-kriterji ta’ din l-azzjoni u r-rakkomandazzjonijiet maħruġa mill-bord matul il-laqgħa ta’ l-ewwel għażla.Għandu joħroġ rapport dwar il-programmi tal-kandidati diġà magħżula flimkien ma’ rakkomandazzjoni għan-nomina ta’ belt biex tkun il-Kapitali Ewropea tal-Kultura.Ir-rapport għandu jkollu wkoll rakkomandazzjonijiet lill-belt magħżula li jirrigwardaw il-progress u l-iżvilupp li għandu jinkiseb sat-tali sena, jekk tinħatar bħala l-Kapitali Ewropea tal-Kultura mill-Kunsill.Ir-rapport għandu jitressaq lill-Istat Membru kkonċernat u lill-Kummissjoni. Għandu jiġi ppubblikat fuq il-websajt tal-Kummissjoni.Artikolu 8Il-ħatra1. Kull wieħed mill-Istati Membri kkonċernati għandu jinnomina belt waħda għall-Kapitali Ewropea tal-Kultura u jibgħat jgħid liema hi lill-Parlament Ewropew, lill-Kunsill, lill-Kummissjoni u lill-Kumitat tar-Reġjuni, mhux aktar tard minn erba’ snin qabel ma’ jkun se jibda l-avveniment.Man-nomina għandu jkun hemm mehmuż ġustifikazzjoni għad-deċiżjoni bbażata fuq ir-rapporti tal-bord ta’ għażla.In-nomina għandha tqis ir-rakkomandazzjonijiet maħruġa mill-bord ta’ għażla.2. Il-Parlament Ewropew jista’ jwassal fehma lill-Kummissjoni mhux aktar tard minn xahrejn wara li jaslu n-nomini ta’ l-Istati Membri kkonċernati.Il-Kunsill, hu u jaġixxi fuq rakkomandazzjoni mill-Kummissjoni magħmula fid-dawl ta’ l-opinjoni tal-Parlament Ewropew u l-ġustifikazzjonijiet imsejsa fuq ir-rapporti tal-bordijiet ta’ għażla, għandu jaħtar uffiċjalment l-ibliet imsemmija bħala Kapitali Ewropej tal-Kultura għas-sena li għaliha ġew nominati.Artikolu 9Sorveljanza ta’ nofs is-sena1. L-ibliet Kapitali tal-Kultura maħtura għandhom joħorġu rapport ta’ nofs is-sena lill-Kummissjoni, mhux aktar tard minn 27 xahar qabel il-ftuħ ta' l-avveniment, dwar il-progress fit-tħejjijiet tal-programm ta’ l-avveniment.Il-Kummissjoni għandha tiżgura li jkun hemm evalwazzjoni indipendenti ta’ dan ir-rapport.2. Mhux aktar tard minn 24 xhar qabel il-ftuħ ta’ l-avveniment, il-Kummissjoni għandha tlaqqa’ s-seba’ esperti nominati mill-Parlament Ewropew, il-Kunsill, il-Kummissjoni u l-awtoritajiet responsabbli għall-implimentazzjoni tal-programmi ta’ l-ibliet maħtura bħala Kapitali Ewropej tal-Kultura.Minn dan l-istadju ’l quddiem dawn l-esperti jiffurmaw “bord ta’ sorveljanza”.Għandhom jiltaqgħu biex jevalwaw it-tħejjija ta’ l-avveniment, b'mod partikolari dwar dak li għandu x'jaqsam mal-valur miżjud Ewropew tal-programmi.Il-bord ta’ sorveljanza għandu joħroġ rapport ta’ sorveljanza ta’ nofs is-sena dwar l-istat tat-tħejjijiet għall-avveniment, u l-passi li għad iridu jittieħdu, skond l-għanijiet u l-kriterji ta’ l-azzjoni u r-rakkomandazzjonijiet stabbiliti fir-rapporti tal-bordijiet ta’ għażla msemmija fl-Artikolu 7(2).Ir-rapport ta’ sorveljanza ta’ nofs is-sena għandu jasal għand il-Kummissjoni u l-ibliet u l-Istati Membri kkonċernati mhux aktar tard minn xahar wara l-laqgħa ta' sorveljanza ta' nofs is-sena. Għandu jiġi ppubblikat fuq il-websajt tal-Kummissjoni.Artikolu 10Sorveljanza finali1. L-ibliet Kapitali tal-Kultura nnominati għandhom joħorġu rapport finali lill-Kummissjoni, mhux aktar tard minn disa’ xhur qabel il-ftuħ ta’ l-avveniment, dwar il-progress fit-tħejjijiet tal-programmi ta’ l-avveniment. Il-Kummissjoni għandha tiżgura li jkun hemm evalwazzjoni indipendenti ta’ dan ir-rapport.2. Il-Kummissjoni għandha ssejjaħ laqgħa tal-bord ta’ sorveljanza ma’ l-awtoritajiet responsabbli għall-implimentazzjoni tal-programmi ta’ l-ibliet li ġew maħtura bħala Kapitali Ewropej tal-Kultura mhux aktar tard minn sitt xhur qabel il-ftuħ ta’ l-avveniment sabiex tevalwa t-tħejjija ta’ l-avveniment, b’mod partikolari dak li jirrigwarda l-valur miżjud Ewropew tal-programm.Il-bord ta’ sorveljanza għandu joħroġ rapport ta’ sorveljanza finali dwar l-istat tat-tħejjijiet għall-avveniment, u l-passi li għad iridu jittieħdu, skond l-għanijiet u l-kriterji ta’ l-azzjoni u r-rakkomandazzjonijiet stabbiliti fir-rapporti tal-bordijiet imsemmija fl-Artikolu 7(2) it-tielet sub-paragrafu u fl-Artikolu 9(2), ir-raba’ subparagrafu.Ir-rapport ta’ sorveljanza finali għandu jasal għand il-Kummissjoni u l-ibliet u l-Istati Membri kkonċernati mhux aktar tard minn xahar wara l-laqgħa finali ta' sorveljanza. Għandu jiġi ppubblikat fuq il-websajt tal-Kummissjoni.Artikolu 11Il-premjuFuq il-bażi tar-rapport imsemmi fl-Artikolu 10(2), it-tieni subparagrafu, il-Kummissjoni tista’ tippremja kull waħda mill-ibliet maħtura sakemm il-programmi tagħhom jissoddisfaw il-kriterji ta’ l-azzjoni u r-rakkomandazzjonijiet maħruġa mill-bordijiet matul il-proċess ta’ għażla u sorveljanza kif imsemmija fl-Artikoli 9 u 10. Dan il-premju għandu jippremja l-kwalità tal-programm skond l-għanijiet tal-programm kif speċifikat fl-Artikolu 3.Artikolu 12L-evalwazzjoniKull sena l-Kummissjoni għandha tiżgura li jkun hemm evalwazzjoni indipendenti u esterna tar-riżultati ta’ l-avveniment tal-Kapitali Ewropea tal-Kultura tas-sena ta’ qabel skond l-għanijiet u l-kriterji ta’ l-azzjoni stipulati f’din id-Deċiżjoni.Rapport ta’ din l-evalwazzjoni għandu jitressaq mill-Kummissjoni lill-Parlament Ewropew, il-Kunsill u l-Kumitat tar-Reġjuni.Artikolu 13Ir-revokaId-Deċiżjoni 1419/1999/KE kif modifikata bid-Deċiżjoni 649/2005/KE hija b’dan irrevokata.Artikolu 14Dispożizzjonijiet tranżizzjonali1. L-ibliet maħtura bħala Kapitali Ewropej tal-Kultura għall-2010 fuq il-bażi tad-Deċiżjoni 1419/1999/KE kif modifikata bid-Deċiżjoni 649/2005/KE għandhom jiġu sottomessi għall-proċess ta’ sorveljanza stipulat fl-Artikoli 9 u 10 ta’ din id-Deċiżjoni. Il-Kummissjoni tista’ tagħti premju lill-ibliet maħtura fuq il-bażi ta’ l-Artikolu 11 ta’ din id-Deċiżjoni.2. Bħala deroga mill-Artikoli 4 sa 8, in-nominazzjonijiet għall-Ibliet Kapitali Ewropej tal-Kultura li jirrigwardaw is-snin 2011 u 2012 għandhom jiġu regolati mill-proċedura ta’ deċiżjoni li ġejja:1) L-ibliet fl-Istati Membri għandhom jinħatru bħala Kapitali Ewropej tal-Kultura, waħda wara l-oħra, kif elenkat fl-Anness.2) Kull Stat Membru għandu jibgħat, wieħed wara l-ieħor, in-nomina ta’ belt waħda jew aktar lill-Parlament Ewropew, il-Kunsill, il-Kummissjoni u l-Kumitat tar-Reġjuni.3) Din in-nomina għandha tintbagħat mhux aktar tard minn erba’ snin qabel il-ftuħ ta’ l-avveniment imsemmi u magħha jista’ jkun hemm mehmuża rakkomandazzjoni mill-Istat Membru kkonċernat.4) Il-Kummissjoni għandha kull sena tgħaqqad bord ta’ għażla li għandu joħroġ rapport dwar in-nomina jew in-nominazzjonijiet li jkunu ġew iġġudikati kontra l-għanijiet jew il-karatteristiċi ta’ din l-azzjoni.5) Il-bord ta’ għażla għandu jkun magħmul minn seba’ personalitajiet minn ta’ quddiem indipendenti li jkunu esperti fuq is-settur kulturali, tnejn minnhom maħtura mill-Parlament Ewropew, tnejn mill-Kunsill, tnejn mill-Kummissjoni u wieħed mill-Kumitat tar-Reġjuni.6) Il-bord ta’ għażla għandu jippreżenta r-rapport tiegħu lill-Kummissjoni, lill-Parlament Ewropew u lill-Kunsill.7) Il-Parlament Ewropew jista’ jwassal fehma lill-Kummissjoni dwar in-nomina jew in-nominazzjonijiet mhux aktar tard minn tliet xhur wara li jasal ir-rapport.8) Il-Kunsill, hu u jaġixxi fuq rakkomandazzjoni mill-Kummissjoni magħmula fid-dawl ta’ l-opinjoni tal-Parlament Ewropew u r-rapport tal-bord ta’ għażla, għandu jaħtar uffiċjalment il-belt ikkonċernata bħala Kapitali Ewropea tal-Kultura għas-sena li għaliha ġiet innominata.9) In-nomina għandha tinkludi programm kulturali imsejjes fuq il-kriterji stabbiliti fl-Artikolu 3.Artikolu 15Id-dħul fis-seħħDin id-Deċiżjoni għandha tapplika mill-1 ta’ Jannar 2007.Data u postGħall-Parlament Ewropew Għall-KunsillThe President Il-President  ANNESSL-ordni li taghti dritt li wiehed jinnomina “Kapitali Ewropea tal-Kultura”2007 | Il-Lussemburgu |2008 | Ir-Renju Unit |2009 | L-Awstrija | Il-Litwanja |2010 | Il-Ġermanja | L-Ungerija |2011 | Il-Finlandja | L-Estonja |2012 | Il-Portugall | Is-Slovenja |2013 | Franza | Is-Slovakja |2014 | L-Iżvezja | Il-Latvja |2015 | Il-Belġju | Ir-Repubblika Ċeka |2016 | Spanja | Il-Polonja |2017 | Id-Danimarka | Ċipru |2018 | L-Olanda | Malta |2019 | L-Italja |[1] Deċiżjoni 1419/1999/KE tal-Parlament Ewropew u tal-Kunsill tal-25 ta’ Mejju 1999 (ĠU L 166, 1.7.1999). http://www.europa.eu.int/eur-lex/pri/en/oj/dat/1999/1_166/1_16619990701en00010005.pdf[2] Tibda l-Irlanda fl-2005 u warajha l-Greċja fl-2006.[3] Studju dwar Bliet u Kapitali Ewropej tal-Kultura u x-Xhur Kulturali Ewropej (1995-2004) (Palmer-Rae Associates August 2004)http://www.europa.eu.int/comm/culture/eac/sources_info/studies/capitals_en.html[4] ĠU C 325, 24.12.2002, p.99.[5] ĠU .[6] ĠU .[7] ĠU C 325,24.12.2002, p.133[8] ĠU L 166, 1.7.1999, p.1. Deċiżjoni kif emendata bid-Deċiżjoni 649/2005/EC(OJ L 117, 4.5.2005, p.20)